armvectores/hy_wikipedia_2023 huggingface dataset:
Մարսել Զաբիտցեր

Մարսել Զաբիտցեր (գերմ.՝ Marcel Sabitzer, ծնվ. է՝ մարտի 17 1994 թվական, Գրաց, Շտիրիա նահանգ, Ավստրիա), ավստրիացի ֆուտբոլիստ, «ՌԲ Լայպցիգ» ֆուտբոլային ակումբի և Ավստրիայի ազգային հավաքականի հարձակվող։ 2016 թվականի Ֆուտբոլի Եվրոպայի առաջնության մասնակից։


== Ակումբային կարիերա ==
Մարսել Զաբիտցերը ֆուտբոլով զբաղվել է վիեննական «Աուստրիա Վիեննա», Գրացեր և «Ադմիռա Վաքեր» ֆուտբոլային ակումբների ակադեմիաներում։ 2010 թվականի սեպտեմբերի 14-ին ավստրիական լիգայի շրջանակներում տեղի ունեցախ «Սանկտ-Պյոլտեն» ֆուտբոլային ակումբի դեմ խաղում «Ադմիրի կազմում» դուբլ է գրանցում։ Սեպտեմբերի 24-ին «Լուստենաու 07» ֆուտբոլային ակումբի հետ խաղում խփում է ակումբի կազմում իր առաջին գոլը։ 2011 թվականին Մարսելը օգնեց ակումբին հաղթել առաջին դիվիզիոնի մրցաշարն ու դուրս գալ բարձրագույն խումբ։ 2011 թվականի հուլիսի 16-ին ավստրիական Բունդեսլիգայի շրջանակներում տեղի ունեցած վիեննական «Ռապիդի» դեմ խաղում գրանցել է դուբլ։ 2012 թվականի մարտի 7-ին «Կապֆենբերգ» ֆուտբոլային ակումբի դեմ խաղում Զաբիտցերը խփում է բարձրագույնխմբի առաջնությունում իր առաջին գոլը։ Ապրիլի 28-ին «Վիներ Նոյշտադ» ֆուտբոլային ակումբի դեմ խաղում Մարսելը գրանցում է իր կարիերայի առաջին հետ տրիկը2013 թվականի սկզբին Մարսել Զաբիտցերը տեղափոխվում է «Ռաիդ»։ Տրանսֆերի արժեքը կազմել է 350 հազար եվրո։ 2013 թվականի փետրվարի 17-ին վիեննական «Աուստրիա» ֆուտբոլային ակումբի դեմ խաղում իր նոր ակումբի համար գրանցում է դուբլ։ Մեկ շաբաթ անց «Ռեդ Բուլ Զալցբուրգ» ֆուտբոլային ակումբի դեմ խաղում «Ռապիդի» համար գեղեցիկ գոլ է խփում։
2014 թվականի մայիսի վերջին Մարսել Զաբիտցերն ընդունում է գերմանական «Լայպցիգ» ֆուտբոլային ակումբի հրավերը։ Տրանսֆերի արժեքը կազմել է 2 միլիոն եվրո։ Նա չորս տարվա պայմանագիր կնքելուց հետո վարձավճարով տրվում է զալցբուրգյան «Ռեդ Բուլ» ֆուտբոլային ակումբինբ։ Հուլիսի 19-ին իր նախկին ակումբի՝ «Ռապիդի» դեմ խաղում Մարսելը դուբլ է գրանցում՝ երկրորդ խաղակեսում փոխարինելով Շտեֆան Իլզանկերին։ Մեկ շաբաթ անց «Վիներ Նոյշթադի» հետ խաղում կրկին գրավում է մրցակցի դարպասը։
Վարձակալության ավարտից հետո Զաբիտցերը վերադառնում է «Լայպցիգ»։ 2015 թվականի հուլիսի 25-ին Երկրորդ Բունդեսլիգայի շրջանակներում անցկացվող «Ֆրանկֆուրտի» դեմ խաղում Մարսելը դուբլ է գրանցում։ Հենց այդ խաղում էլ նոր ակումբի կազմում նա խփեց իր առաջին գոլը։


== Միջազգային կարիերա ==
2012 թվականի հունիսի 5-ին Ռումինիայի և Ավստրիայի ազգային հավաքականների ընկերական խաղում, խաղալով ավստրիացիների թիմից, գրանցում է դուբլ։ 2014 թվականի մայիսի 30-ին Իսլանդիայի ազգային հավաքականի դեմ խաղում Մարսելը կրկին գրավում է մրցակցի դարպասը։
2016 թվականի ամռանը Մարսելը Ֆրանսիայում սպասվելիք Եվրոպայի առաջնությանը մասնակցելու հայտ է ստանում։ Մրցաշրջանում նա մասնակցեց Հունգարիայի, Պորտուգալիայի և Իսլանդիայի ազգային հավաքականների դեմ հանդիպումներին։


=== Ավստրիայի հավաքականի կազմում խփած գոլեր ===


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)
Նոյշենաու

Նոյշենաու  (գերմ.՝ Neuschönau), համայնք Գերմանիայում, մտնում է Բավարիայի երկրամասի կազմի մեջ։
Հաշվետու է Գերմանիայի վարչական կենտրոն Ստորին Բավարիային։ Մտնում է Ֆրայունգ Գրաֆենաու շրջանի մեջ։ Բնակչությունը կազմում է 2340 մարդ՝ 2010 թվականի դեկտեմբերի 31-ի տվյալներով։ Տարածքը կազմում է 27,54 կմ²։ Քաղաքի պաշտոնական կոդը — 09 2 72 146:


== Աշխարհագրական դիրք ==
Գյուղը գտնվում է Դունայ գետի ափին, Բավարյան անտառի տարածքում։ Արևելքից սահմանակցում է Հոենաու գյուղի հետ, արևմուտքից՝ Սանկտ Օսվալդ Ռիդլհյուտե գյուղի հետ, հարավից՝ Գրաֆենաու քաղաքի հետ, հյուսիսից՝ Բավարյան անտառի ազգային պարկի՝ Մոդրավա գյուղի հետ։
Գյուղը գտնվում է ծովի մակարդակից 1000 մ բարձրության վրա, որը նրան դարձնում է ամենաբարձր գյուղը Բավարյան անտառի կազմում մտնող գյուղերից։ Լուզեն սարը — ամենաբարձր կետը Նոյշենաուի 1375 մ։


== Պատմություն ==
Գյուղի առաջին հիշատակումները եղել են 1395 թվականին և հայտնի է «Շենաու» անվանմամբ։ Այդ ժամանակներում նա եղել է ընդամենը Հալսայի գյուղատնտեսության պահեստանոց։ XV դարից Նոյշենաուի տարածքով անցել է համաշխարհային առևտրական ճանապարհ։


== Պատկերասրահ ==

		
		


== Ծանոթագրություններ ==
Վեսյոլոե (ավան, Բալակլեյայի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), ավան Ուկրաինայի Խարկովի մարզի Բալակլեյայի շրջանում։ Հիմնադրվել է 1921 թվականին։
Չճշտված տվյալներով Վեսյոլոե ավանում բնակվում էր 813 մարդ։ Բնակավայրը զբաղեցնում է 0,671 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մ.թ.ա. 227


== Դեպքեր ==


== Ծնունդներ ==


== Մահեր ==
Մորշխան

Մորշխան, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր գետահովտում։


== Պատմություն ==
Գյուղն ավերվել, իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 26 տուն՝ 110 հայ և 6 տուն թուրք բնակիչ։


== Պատմամշակութային կառույցներ ==
Մորշխանն ուներ Ս. Աստվածածին անունով եկեղեցի, որը կառուցվել էր 1862 թվականին՝ ավելի հին և փլված եկեղցու տեղում։ Գյուղն ուներ նաև 2 կամարակապ աղբյուրներ, Ս. Սարգիս և Վասլավա վանքեր, Ս. Սարգսի քար ուխտատեղի


== Կրթություն ==
Գյուղն ուներ 1880 թվականին հիմնված Ռուբինյան դպրող, որը կառուցվել էր Հալեպում պանդխտող համագյուղացիների միջոցներով։ 1890 թվականին դպրոցը դարձավ եկրսեռ։


== Վարչական բաժանում ==
Գյուղն ուներ 2 թաղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
300 սպարտացիներ (այլ կիրառումներ)

300 սպարտացիներ, կարող է նշանակել՝

300 սպարտացիները հերոսաբար զոհված սպարտական հոպլիտների ընտրյալ գունդն էր, որը մ.թ.ա. 480 հույն-պարսկական պատերազմի ժամանակ Ֆերմոպիլ լեռնանցքում դիմակայել է պարսից արքա Քսերքսես I-ի զորաբանակին։


== Կինոնկարներ ==
300 սպարտացիներ, 2006 թվականի ամերիկյան ֆիլմ, որը Ֆրենկ Միլլերի և Լինն Ուոռլիի “300” կոմիքսի էկրանավորումն է։
300 սպարտացիներ, 1962 թվականի ռեժիսոր Ռուդոլֆ Մատեի ֆիլմը, որի հիմքում Թերմոպիլեի ճակատամարտն է։


== Հղումներ ==
Գնդաձոր (գետ)

Գնդաձոր, գետ Հայաստանի Վայոց ձորի մարզում։ Սկիզբ է առնում Թեքսարի լեռների հարավարևելյան լանջերից և Կարմրաշեն գյուղից ներքև աջից միախառնվում Հերհեր գետին։ Երկարությունը 15 կմ է։


== Ծանոթագրություններ ==
Mann gegen Mann

Mann gegen Mann (հայերեն՝ «Տղամարդը ընդդեմ տղամարդու») - գերմանական Ռամշթայն խմբի քսաներորդ սինգլն է, թողարկվել 2006 թ. մարտի 3-ին Motor Music լեյբլի կողմից։


== Երգացանկ ==
Mann gegen Mann – (3։51)
Mann gegen Mann - Popular Music Mix by Vince Clarke – (4։06)
Mann gegen Mann - Musensohn Remix by Sven Helbig – (3։14)
Ich Will - Live (Video) at Festival de Nimes – (4։07)


== Հորիզոնականներ ==


== Ծանոթագրություններ ==
Մարկովսկոե (գյուղ, Ռոմնիի շրջան)

Անվան այլ կիրառումների համար տե՛ս՝ ՄարկովսկոեՄարկովսկոե (ուկրաիներեն՝ Марківське), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Մարկովսկոե գյուղում բնակվում էր 71 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլո Դոլչի

Կառլո Դոլչի (մայիսի 25, 1616(1616-05-25)[…], Ֆլորենցիա - հունվարի 17, 1686(1686-01-17)[…], Ֆլորենցիա), ֆլորենտական բարոկկո դպրոցի իտալացի նկարիչ։


== Կենսագրություն ==
Դեռ մանուկ հասակում Կառլոն արտասովոր նկարչական ձիրք է դրսևորել, և ծնողները նրան ուղարկել են ուսանելու Ջակոպո Վինյալիի գեղարվեստի դպրոցում։ 1640-ական թվականների սկզբներին նկարիչ Գվիդո Ռենիի նկարելու «լուսավոր-մուգ» եղանակի ազդեցությամբ իր կտավներին հաղորդել է առավել ինտենսիվ, գունագեղ արտահայտություն։ Տասը տարի անց՝ 1650-ական թվականներին ավելի մեծ ուշադրություն է նվիրել նկարի ետին պլանում մարդկային կերպարանքների գծապատկերմանը։ Այդ և հետագա տարիներին զարգացրել է 
վաղ Վերածննդի դարաշրջանի դասականներ Ֆիլիպո Լիպպիի և Պիետրո Պերուջինոյի վարպետության ավանդույթները։ Կյանքի վերջին տարիներին Կառլո Դոլչին իր կերպարներին պատկերել է առավելապես անշարժ ու ծանր՝ ասես ցանկանալով ընդգծել դրանց առնչությունը կրոնին։ 


== Ընտիր կտավներ ==
«Բարդի ընտանիքը — I» - 1631 թ., Ֆլորենցիա, պալացցո Պիտտի
«Բարդի ընտանիքը — II» 1632 թ., Ֆլորենցիա, պալացցո Պիտտի
«Սուրբ Անդրեասի չարչարանքները» - 1641 թ., Ֆլորենցիա, պալացցո Պիտի
«Պահապան հրեշտակ» - Ֆլորենցիա, Կորսինի պատկերասրահ
«Ինքնանկար» - 1674 թ., Ֆլորենցա, Ուֆֆիցի պատկերասրահ
«Մարիամ Մագթաղինացի» - 1660/1670 թթ., Ուֆֆիցի պատկերասրահ,
«Ծաղիկներով նատյուրմորտ» - 1665/1670 թթ., Ֆլորենցիա, Ուֆֆիցի պատկերասրահ
«Այնոլֆո դի Բարդի» - 1632 թ., Ֆլորենցիա, Ուֆֆիցի պատկերասրահ


== Պատկերասրահ ==

		
		
		
		
		
		


== Ծանոթագրություններ ==
Նիգերիայի դրոշ

Նիգերիայի դրոշը Նիգերիայի Հանրապետության պետական խորհրդանիշներից է։ Այն սահմանված է Նիգերիայի Սահմանադրությամբ և դրոշի մասին օրենքով։ Կազմված է կանաչ և սպիտակ գույներից ՝ լայնքի և երկայնքի 1։2 հարաբերակցությամբ։ Ընդունվել է 1960 թվականին։


== Աղբյուրներ ==
Flag of Nigeria (անգլ.)
Դոկտոր Դուլիթլ 3

Դոկտոր Դուլիթլ 3, 2006 թվականի ամերիկյան ընտանեկան կատակերգություն։ Գլխավոր դերում խաղում է Քայլա Փրատտը որպես դոկտոր Դուլիթլի դուստր՝ Մայա Դուլիթլ։ Նրա հետ գլխավոր դերերում են Քրիստեն Ուիլսոնը որպես Լիզա Դուլիթլ և Նորմ ՄաքԴոնալդը, ով խոսում էր Լաքի շան ձայնով։
Սա դոկտոր Դուլիթլի շարքի երրորդ ֆիլմն է և առաջինը, որում չի խաղում Էդդի Մերֆին դոկտոր Դուլիթլի դերում կամ Ռեյվեն-Սիմոնեն Շարիս Դուլիթլի դերում, թեև նրանք հիշատակվում են ֆիլմում։


== Ֆիլմի սյուժեն ==
Մայայի կերպարը զարգացել է առաջին ֆիլմից։ Թեև նա այդ ժամանակ պարփակված անհատ էր, ով ավելի շատ հետաքրքրված էր իր գիտական նախագծերով, Մայան դարձավ սովորական դեռահաս։ Ինչպես իր քույր Շարիսը, նա ժառանգում է իրենց հայր Ջոնի հնարավորությունը խոսել կենդանիների հետ, ինչից հետո իր կյանքը բոլոր բնագավառներում թարսուշիտակ եղավ։ Նա նաև խնդիրներ է ունենում իր ծնողների հետ, մինչ իր ընկերները կարծում են, թե նա գժվել է։
Մինչ Ջոնը գնացել էր կենդանաբանական արշավների, Մայայի մայր Լիզան ուղարկում է իրեն (Լաքիի հետ) մի ռանչո "Դուրանգո" անունով, որպեսզի նա գտնի ինքն իրեն։ Ռանչոյի սեփականատերն են Ջադը (Ջոն Ամոս), և իր որդի Բոն (Ուոլքեր Հովարդ)։ Այնտեղ Մայան փորձում էր թաքցնել իր կենդանիների հետ խոսելու հնարավորություններ, բայց հետո օգտագործում է դրանք փրկելու "Դուրանգո"-ն հարևան ռանչոյի կողմից վերցվելուց։
Մայան սկզբից վախենում էր խոստովանել իր հնարավորությունների մասին, քանի որ կարծում էր, թե իր ընկերները իրեն կլքեն, բայց վերջիվերջո խոստովանում է։ Իր օգնությամբ, "Դուրանգո" ռանչոն մասնակցում է ռոդեոյի մրցաշարի 50,000$ շահումով, և հաղթում է այն։ Նաև, նա առաջին անգամ համբուրվում է Բոյի հետ և վերջապես շահում է նրա սիրտը։


== Դերասանական կազմ ==
Քայլա Փրատտ որպես Մայա Դուլիթլ
Չելան Սիմմոնս որպես Վիվիկա
Քրիստեն Ուիլսոն որպես Լիզա Դուլիթլ
Ջոն Ամոս որպես Ջադ
Ուոլքեր Հովարդ որպես Բո
Էքստասիա Սանդերս որպես Թեմմի
Քալում Ուորֆի որպես Թայլեր
Լյուչիանա Քարրո որպես Բրուքլին
Դավ Քամերոն որպես Խմեր
Նորմ ՄաքԴոնալդ որպես Լաքի
Գարի Բիզի որպես Բուտչ
Եվ ուրիշներ...


== Տես նաև ==
Դոկտոր Դուլիթլ
Դոկտոր Դուլիթլ 2


== Ծանոթագրություններ ==

Դոկտոր Դուլիթլ 3 ֆիլմը IMDB-ում՝ http://www.imdb.com/title/tt0481513/?ref_=fn_al_tt_1
Աստերոիդների ցանկ (275201-275300)

Աստերոիդների ցանկ (275101-275200)  • Աստերոիդների ցանկ  • Աստերոիդների ցանկ (275301-275400)
 Աստերոիդների ցանկ (275101-275200)  • Աստերոիդների ցանկ  • Աստերոիդների ցանկ (275301-275400)
Լա Ռոշել 3 (կանտոն)

Լա Ռոշել 3 (ֆր.՝ Canton de La Rochelle-3), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Լա Ռոշել օկրուգի մեջ։ Համաձայն 2006 թվականի մարդահամարի կանտոնի բնակչությունը 8433 մարդ էր։Կանտոնի համարը 1741 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Զուլֆիղար բեկ Բաղիրբեկով

Զուլֆիղար բեկ Բաղիրբեկով (ադրբ.՝ Zülfüqar bəy Bağırbəyov, 1884, Շուշի, Շուշիի գավառ, Ելիզավետպոլի նահանգ, Ռուսական կայսրություն - 1916, Օլթիի գավառ, Կարսի մարզ, Ռուսական կայսրություն), ռուս ռազմական գործիչ։ 
Միրզա Իսմայիլ Մախզունի թոռը։


== Կենսագրություն ==
Զուլֆիղար բեկ Միրզա Ալի Աքբեր օղլու Բաղիրբեկովը ծնվել է 1884 թվականին Շուշիում։ Սերել է Ջավանշիր-Դիզակ մահալի Գաջիլիների տոհմից։ Ռուս-ճապոնական պատերազմի մասնակից է։ «Նիվա» ամսագրի 1905 թվականի 25 –րդ համարի 496 էջում տեղադրված է Արևելա-Սիբիրյան 33-րդ հրաձգային գնդի պորուչիկ Զուլֆիղար բեկ Բաղիրբեկովի լուսանկարը, ով խիզախաբար մարտնչել է փետրվարյան մարտերին և վիրավորվել է։
Վերադառնալով Պորտ-Արտուրից՝ շտաբս-կապիտանի աստիճանով ծառայել է 52-րդ հատևակային դիվիզիայի Նորբայազետյան հետևակային գնդում։ Առաջին Աշխարհամարտի տարիներին մասնակցել է ավստրո-ռումինական ռազմաճակատի մարտերին։
Զուլֆիղար-բեկի ժամանակակից, Ադրբեջանի Ժողովրդավարական Հանրապետության առաջնորդներից մեկը՝ Նագի-բեկ Շեյխզամանլին, իր՝ Թուրքիայում հրատարակված «Հուշեր» գրքում գրում է, որ Առաջին համաշխարհային պատերազմի ժամանակ Զուլֆիղար-բեկ Բաղիրբեկովի ընտանիքին հայտնել են այն մասին, որ նա զոհվել է պատահական գնդակից, 1916 թվականին Կովկասյան ռազմաճակատում, Օլթի գավառի մերձակայքում։


== Արտաքին հղումներ ==
Анвар Чингизоглы. Военные деятели Карабаха. Баку։ изд-во «Текнур», 2011.
Ənvər Çingizoğlu, Məhəmmədbağır bəy Cavanşirin törəmələri (Bağırbəyovlar), "Soy" elmi-kütləvi dərgi, 2011, №6, səh.3-6.
Шамистан Назирли. Азербайджанцы-герои Порт-Артура.


== Ծանոթագրություններ ==
Պոտաշնոե (գյուղ, Վարնավինսկի շրջան)

Պոտաշնոե (ռուս.՝ Поташное), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոնիխա

Պրոնիխա (ռուս.՝ Прониха), գյուղ Ռուսաստանի Դաշնության Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 57,5 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 3,5 կմ։ Ամենամոտ բնակավայրերն են՝ Զասուխինո, Պիչիխա, Սերգեիխա։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 4 մարդ։


== Ծանոթագրություններ ==


== Արտաքին հղումներ ==
Պրոնիխան(չաշխատող հղում) Վոլոգդայի մարզի բնակավայրերի ռեեստրում
Միհրան Սերայտարյան

Միհրան Սերայտարյան (Սարատարյան) (Կիրասոն- 1915), հայ բժիշկ։


== Կենսագրություն ==
Ծնվել է Տրապիզոնի վիլայեթի Գիրեսուն քաղաքում՝ ունևոր ու բարեկիրթ գերդաստանում։
Սկզբնական կրթությունն ստացել է ծննդվայրի ազգային վարժարանում, միջնակարգը՝ Մարզվանի ամերիկացի միսիոներների Անատոլիա կոլեջում։ Բժշկական կրթությունն ստացել է ԱՄՆ-ում։ Մի քանի տարի աշխատել և կատարելագործվել է ԱՄՆ- ում։ Վերադարձել է Կիրասոն և զբաղվել բժշկությամբ։ Եղել է անվանի բժիշկ, հասարակական եռանդուն գործիչ, հարգված՝ հայերի և օտարների կողմից։ 1915 թվականին ձերբակալվել է և սպանվել։


== Ընտանիք ==
Կինը՝ Պայծառը, իր ձեռքերով փորած փոսերում իր մեռած երեխաներին թաղելուց հետո նետվել է Եփ­րատ գե­տը, սակայն նրան փրկել են։ Հետագայում Պայծառը երկար ժամանակ փնտրել է կորած ավագ որդուն, որը սովորում էր Կ. Պոլ­սի Պեր­պե­րյան վար­ժա­րա­նում։ 1918 թվականին Պայծառը իր որդի Սուրենին գտել է Եգիպ­տո­սի Զա­կա­զիկ քաղաքում, որտեղ օսմանյան բանակի զինվոր էր ծառայում։ Սուրենը Եգիպտոսում գերի է ընկել անգլիացիներին։ Ազատվելուց հետո Կա­հի­րեում աշխատել է Կամսարականների ծխախոտի գործարանում։ Ամուսնացել է բանասեր և ուսուցիչ Հմայակ Շեմսի (Սափրիչյան) քրոջ՝ Հայկուհու հետ և ունեցել որդի։ Մահացել է ամուսնությունից 4 տարի հետո։
Նրանց Վահե որդին 1960 թվականին ԱՄՆ Կենտուկկի նահանգի համալսարանի դասախոս (պրո­ֆե­սոր) է աշխատել։


== Գրականություն ==
Սեւյօնքեան Թովմաս (բուն մականունով՝ Գարագաշեան), «Կի­րա­սոն (Իմ Ծննդա­վայրը)», տպարան «Աա­հակ-Մես­րոպ», Գահիրէ, 1947, 108 էջ
Յովակիմեան (Արշակունի) Յովակիմ, Պատմութիւն Հայկական Պոնտոսի, Պէյրութ, 1967։
Իսկահատեան Հ., Վկայարան հայկական ցեղասպանութեան, Գիրք Գ, Պէյրութ, 2011, 395 էջ


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Նովոշեշմինսկ

Նովոշեշմինսկ (ռուս.՝ Новошешминск), գյուղ Ռուսաստանի Թաթարստան հանրապետության Նովոմիշլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 4576 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Dab (պար)

Dab (դեբ), պարային շարժում, որի ընթացքում պարողը միաժամանակ թեքում է գլուխը արմունկի ուղղությամբ և բարձրացնում ձեռքերը, ինչը նման է "փռշտոցի շարժմանը"։


== Ծագում ==
Dab-ը սկիզբ է առել Ատլանտայում, սակայն պարի առաջացման վայրի մասին կան տարբեր կարծիքներ։ Հաճախ պարի ստեղծողներ համարվում են հիփ-հոփ դերակատարներն և այնպիսի երաժիշտներ, ինչպիսիք են Migos-ը, Rich The Kid-ը, Peewee Longway-ը և Skippa Da Flippa-ն։
Ամերիկացի ռեփեր Bow Wow-ն, փորձելով բացատրել Dab պարի ծագումը, ասել է, որ "Դեբեռների կանեփային համայնքը" առաջացել է 2012 թվականից շատ ավելի վաղ։ Սակայն այլ դերակատարների կողմը պահողները իր հետ չէին համաձայնվում։
Տեղ ունի նաև այն ենթադրությունը, ըստ որի՝ պարը ծագել է կոկաինի սիրահարների պատճառով, ովքեր կլանում են այն տվյալ կերպով։ Սակայն, չկա ոչ մի ապացույց, որ այդ ենթադրությունը ճիշտ է։ Քեմ Նյուտոնը՝ Պանտերա Կարոլինայից ԱՖԼ-ի խաղացողը, շատ հայտնի է այդ պարի կատարմամբ՝ գոլի կատարումից հետո։ Նաև ֆուտբոլիստ Պոլ Պոգբան` լինելով դեռ "Յուվենտուսի" խաղացող (տվյալ պահին նա խաղում է "Մանչեսթեր Յունայթեդում"), նշում էր իր գոլերը` այդ շարժման միջոցով։


== Հանրաճանաչությունը ԱՄՆ-ից դուրս ==
2015 թվականին Dab-ը ԱՄՆ-ում ստացավ համաժողովրդական տարածում, իսկ XXL ամսագիրը 2015 թվականի օգոստոսին հայտնեց, որ այն ինչը սկսվել էր որպես մարզային էքսպրոմտի ոճ, շատ կարճ ժամանակամիջոցում դառնրձել է խիստ հայտնի ակումբներում և փողոցներում։ Այդ երևույթը ունի Dabbin անվանումը։


== Ծանոթագրություններ ==


== Արտաքին հղումներ ==
Diaz Angel (August 6, 2015)։ «Og Maco and Migos Got Into It On Twitter Over the Dabbin' Dance»։ Complex։ Վերցված է January 4, 2016
Վահնա գյուղ

Վահնա գյուղ, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Վահնա գետի հովտում, Գեղուտ գետի մոտ։ Մտնում էր Խատորջրի գյուղախմբի մեջ։


== Պատմություն ==
Ըստ ավանդության այստեղ որոշ ժամանակ ապրել է V դարի հայ ազատագրական առաջնորդ, սպարապետ Վահան Մամիկոնյանը։
Գյուղն ավերվել է, բնակիչները կոտորվել կամ տարագրվել են 1915 թվականի Մեծ եղեռնի ժամանակ։ Հայերի կրած նյութական կորուստները հաշվվում է 50375 օսմանյան լիրա։


== Բնակչություն ==
XX դարի սկզբին ուներ 50 տուն հայ բնակիչ։


== Պատմամշակութային կառույցներ ==
Վահնան ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(8348) Բհատաչարյա

(8348) Բհատաչարյա (անգլ.՝ Bhattacharyya), աստերոիդ աստերոիդների գոտի ներքին մասում։ Հայտնաբերվել է 1988 թվականի հունվարի 26-ին Ռ. Ռայամոհանի կողմից Կավալուրում։
Միջին հեռավորությունը Արեգակից կազմում է 1,86945 ա. մ., առավելագույնը մոտենում է 1,7432 ա. մ. հեռավորության վրա և հեռանում 1,9957 ա. մ.։ Արեգակի շուրջ մեկ ամբողջական պտույտ է կատարում 933,62 երկրային օրվա ընթացքում, իր ուղեծրով շարժվելով միջինում 0,385597 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19° անկյուն։
Բհատաչարյա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8348) Բհատաչարյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալֆոնս Կալպակս

Ալֆոնս Կալպակս (լատիշ․՝ Alfons Kalpaks, օգոստոսի 24, 1927(1927-08-24), Ռիգա, Լատվիա - փետրվարի 20, 2004(2004-02-20)), խորհրդային և լատվիացի դերասան։


== Կենսագրություն ==
Ալֆոնս Կալպակսը ծնվել է 1927 թվականի օգոստոսի 24-ին Ռիգայում, հյուսնի ընտանիքում։ Սովորել է միջնակարգ դպրոցում, սակայն կրթությանը խանգարեց սկսված պատերազմը։
Տասնվեցամյա պատանին մոբիլիզացվեց գերմանական բանակ։ Ծառայել է որպես օգնական տեխնիկական անձնակազմի թռիչքային մասերից մեկում։ Պատերազմի ավարտից հետո պատիժը կրել է Ինտայում, Կոմի հանրապետությունում՝ Ռուսաստանի Դաշնությունում։
Մեկուկես տարի ճամբարում ազատազրկված լինելուց հետո վերադառնում է Ռիգա և ընդունվում է Յ․ Ռայնիսի անվան («Դայիլես» թատրոնի) երկրորդ ստուդիան, որն ավարտեց 1949 թվականին։
Դայիլես թատրոնի դերասանն իր արվեստում նախապատվությունը տալիս է գրոտեսկին և էքսցենտրիկային։ Լատվիացի հանդիսատեսի կողմից հիշվել է Լիզայի դերը Ռուդոլֆ Բլաումանիսի «Կարճ հորդոր սիրո մասին» պոեմի ժամանակ։
Նկարահանվել է փոքր էպիզոդային դերեր Ռիգայի կինոստուդիայի ֆիլմերում։


== Ստեղծագործություն ==


=== Դերը թատրոնում ===


==== Թատրոն Դայլես ====
1951 — «Տասներկուերորդ գիշեր» Ուլիամ Շեքսպիրի — Սեր Էնդրյու էգյույչիկ
1953 — «Մոգական շրջան» Անդրեյ Ուպիտի — Ժիլբերտ
1956 — «Շտապեք գտնել Շեքսպիրին» Խ. Կիխհարդա — Շուլե
1956 — «Խաղա, պարիր» Յան Ռայնիսի — Դույվելնս
1962 — «Պարոն Պունտիլան և նրա ծառա Մատտին» Բերտոլդ Բրեխտի — Ատտաշե
1963 — «Կրակում» Ռուդոլֆ Բլաումանիսի — Վիսկրելիս
1966 — «Ամեն ինչ սկսվեց սև կատվից» Միերվալդիսա Բիրզե — Ֆելիքս
1968 — «Ծննդյան օր» Կարլ Էլվերֆելդի — Պետրիս
1969 — «Միշտ կատակիր» Ալեքսանդր Ֆրեդո — Յանուշ
1970 — «Սկանգալյան տոն» Ե. Վուլֆի — Պուլվերս
1973 — «Կարճ հորդոր սիրո մասին» Ռուդոլֆ Բլաումանիսի — Լիզա
1974 — «Մարզային անեկդոտներ» Ալեքսանդր Վամպիլովի — Ռուկոսուև
1982 — «Կապույտ թռչուն» — Ուռենու հոգի
1989 — «Կազանովայի Թիկնոց» Անշլավա Էգլիտիսա — Ագլուոտայսշ
1991 — «Հրաշալի ճանապարհորդություն Նիլսա» Սելմա Լագերլյոֆի առաջնորդությամբ — Սագ


=== Ֆիլմերի ցանկ ===
1956 — Պատճառները և հետևանքները — Պոետ
1959 — Սուր և վարդ — Կրիկիսշ
1964 — Նավապետ Նուլը — Օրկանս Ենկիս
1966 — Էդգար և Քրիստինա — Վիսկրելիս
1968 — Երբ անձրևն ու քամին թակում են պատուհանը
1968 — Հազար վերստ ճանապարհ
1970 — Սպիտակ հող — Կուրտ
1973 — Նահանգային մարդը
1973 — Հպումը
1973 — Նվեր միայնակ կնոջը
1974 — Մի վախեցիր, չեմ տա
1974 — Հարձակում գաղտնի ոստիկանության վրա
1976 — Ընտանեկան մելոդրամա — թոշակառու


== Ծանոթագրություններ ==
Բրատսկոեի շրջան (Նիկոլաևի մարզ)

Բրատսկոեի շրջան (ուկրաիներեն՝ Братський район), շրջան Ուկրաինայի Նիկոլաևի մարզում։
Ստեղծվել է 1926 թվականին։ Վարչական կենտրոնը՝ Բրատսկոե։


== Աշխարհագրություն ==
Շրջանի տարածքի մակերեսը կազմում է 1129 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 21300 մարդ։ Բնակչության խտությունը կազմում էր 18,87 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գեորգի Տրայկով

Գեորգի Տրայկով (բուլղար․՝ Георги Трайков Гировски, ապրիլի 8, 1898(1898-04-08), Itea, Florina Municipality, Florina Regional Unit, Արևմտյան Մակեդոնիա - հունվարի 14, 1975(1975-01-14), Սոֆիա, Բուլղարիա), բուլղար պետական և քաղաքական գործիչ։ Բուլղարիայի հողագործական ժողովրդական միություն կուսակցության անդամ և առաջնորդ։ 1964 թվականի ապրիլի 23-ից մինչև 1971 թվականի հուլիսի 6-ը եղել է Բուլղարիայի Ազգային Ժողովի կազմի նախագահ։


== Կենսագրություն ==
Գեորգի Տրայկովը ծնվել է 1898 թվականի ապրիլի 14-ին Հունաստանում։ Հետո ընտանիքը տեղափոխվել է Վառնա։
1919 թվականին դարձել է Բուլղարիայի հողագործական ժողովրդական միություն կուսակցության անդամ։ Մասնակցել է Հոկտեմբերյան հեղափոխությանը, որի համար ձերբակալվել է, սակայն 1924 թվականին ներում է շնորհվել։ Հաջորդող տարիների ընթացքում եղել է «Երիտասարդական գյուղատնտեսական դրոշակ» թերթի խմբագիր և Վառնայում պրոֆմիութենական ակտիվիստ։
Երկրորդ համաշխարհային պատերազմի ժամանակ մասնակցել է Բուլղարիայի Հայրենական ճակատի աշխատանքի մեջ։ Բուլղարիայի հողագործական ժողովրդական միություն կուսակցության ձախ թևի կողմնակիցը 1943 թվականին գլխավորվել է Վառնայի Հայրենական ճակատի գավառական կոմիտեն, իսկ պետական հեղաշրջումից հետո, 1944 թվականի սեպտեմբերին դարձել է շրջանի ղեկավար։ 1945 թվականին ընտրվել է Բուլղարիայի հողագործական ժողովրդական միություն կուսակցության ղեկավարության կազմի մեջ, իսկ 1947 թվականին դարձել է նրա առաջնորդը։
1946-1950 թվականներին եղել է Բուլղարիայի Ժողովրդական Հանրապետության գյուղատնտեսության և պարենամթերքի նախարար։ 1947 թվականից մինչև 1956 թվականը եղել է Բուլղարիայի Ժողովրդական Հանրապետության նախարարների խորհրդի նախագահի տեղակալ, 1956 թվականից մինչև 1964 թվականը՝ Բուլղարիայի Ժողովրդական Հանրապետության նախարարների խորհրդի նախագահի առաջին տեղակալ։
1964-1971 թվականներին եղել է Բուլղարիայի Ժողովրդական Հանրապետության Ազգային Ժողովի պրեզիդիումի նախագահ, 1971-1972 թվականներին՝ Բուլղարիայի Ժողովրդական Հանրապետության Ազգային Ժողովի նախագահ։ 1971 թվականից մինչև 1974 թվականը եղել է Բուլղարիայի Ժողովրդական Հանրապետության պետական խորհրդի նախագահի առաջին տեղակալ։
Որդին հայտնի լրագրող Բոյան Տրայկովն է եղել, որը մահացել է 2014 թվականին։ Գեորգի Տրայկովը մահացել է 1975 թվականի հունվարի 14-ին Սոֆիայում՝ 76 տարեկան հասակում։


== Մրցանակներ և կոչումներ ==
Բուլղարիայի Ժողովրդական Հանրապետության հերոս (1968)
Բուլղարիայի Ժողովրդական Հանրապետության Սոցիալիստական աշխատանքի հերոս
Լենինի շքանշան (05.04.1968)
Հոկտեմբերյան հեղափոխության շքանշան (06.04.1973)
Լենինի միջազգային մրցանակ «Ազգերի միջև խաղաղության ամրապնդման համար» (1962)


== Ծանոթագրություններ ==
Հայաստանի կադաստրի կոմիտե

Կադաստրի կոմիտե, Հայաստանի կառավարությանը ենթակա մարմին, որը վարում է անշարժ գույքի պետական ռեգիստրը, երկրատարածական տվյալների համակարգերը, աջակցում անշարժ գույքի շուկայի զարգացմանը, հողային պետական քաղաքականության մշակմանն ու իրականացմանը։
Կադաստրի կոմիտեն իր լիազորությունների շրջանակում իրականացնում է գույքի նկատմամբ իրավունքների պետական գրանցում, գույքի վերաբերյալ տեղեկատվական համակարգի կառավարում ու վերահսկում, գույքի կադաստրային գնահատում, անշարժ գույքի շուկայի վերլուծություն, մշակում է զարգացման վերաբերյալ առաջարակությունները, կատարում է հողերի հաշվառման, հասցեավորման, քարտեզագրման աշխատանք, վարում է աշխարհագրական անվանումների ռեեստրը, մշակում է ազգային ատլասը։ Այս բոլոր գործառույթները կոմիտեն իրականացնում է իր կազմում գտնվող սպասարկման գրասենյակների, գործառնական ու տարածքային ստորաբաժանումների ու «Գեոդեզիա և քարտեզագրություն» ՊՈԱԿ-ի միջոցով։
Սկզբնավորվել է 1997 թվականին, երբ Հայաստանի Կառավարությունն ընդունեց անշարժ գույքի պետական միասնական կադաստրի համակարգ ստեղծելու որոշումը։ Գործում է «Գույքի նկատմամբ իրավունքների պետական գրանցման մասին» և Հայաստանի մի շարք այլ օրենքներով ու իրավական ակտերով։ Ունեցել է տարբեր անվանումներ՝ Հայաստանի կառավարությանն առընթեր անշարժ գույքի կադաստրի պետական կոմիտե, Հայաստանի անշարժ գույքի կադաստրի պետական կոմիտե, Հայաստանի անշարժ գույքի կադաստրի կոմիտե, իսկ 2019 թվականի հուլիսից՝ Կադաստրի կոմիտե։
2020 թվականին «Գեոդեզիա և քարտեզագրություն» ՊՈԱԿ-ը լուծարվել է, և Կադաստրի կոմիտեի կառուցվածքում ստեղծվել է Գեոմատիկայի կենտրոնը։ Գեոմատիկայի կենտրոնի հիմնական նպատակը ազգային տարածական տվյալների, ենթակառուցվածքի, գեոպորտալի, ինտեգրված կադաստրի, հասցեների միասնական ռեեստրի վարումն ու պետական նշանակության գեոդեզիական, քարտեզագրական, հողաշինարարական և երկրատեղեկատվական աշխատանքների իրականացումն է։
Մարմնի առաջին ղեկավարը եղել է Մանուկ Վարդանյանը (1997-2009 թթ.), ապա՝ Երվանդ Զախարյանը (2009-2014 թթ.), Մարտին Սարգսյանը (2014-2018 թթ.), Սարհատ Պետրոսյանը (2018-2019 թթ) և Սուրեն Թովմասյանը (2019 թ.-ից առ այսօր)։
Կադաստրի կոմիտեն ԵվրոԳեոգրաֆիքս կազմակերպության լիիրավ անդամ է։ Ներգրավված է մի շարք միջազգային կառույցների ծրագրերում. այդ թվում՝ ՄԱԿ-ի Պարենի և գյուղատնտեսության կազմակերպության, ՄԱԿ-ի Եվրոպական տնտեսական հանձնաժողովի Հողային ռեսուրսների կառավարման աշխատանքային խմբի, ՄԱԿ-ի Գլոբալ տարածական տեղեկատվության կառավարման մասնագետների և այլն։ Գեոդեզիայի, քարտեզագրության, կադաստրի և Երկրագնդի հեռահար զոնդավորման միջպետական խորհրդի շրջանակում համագործակցում է ԱՊՀ-ի հետ։ Կոմիտեն համագործակցում է նաև Համաշխարհային Բանկի Եվրոպայի և Կենտրոնական Ասիայի հողային ռեսուրսների կառավարման աշխատանքային խմբի հետ՝ Հայաստանում անշարժ գույքի գրանցման ընթացակարգերի մասին պարբերաբար տեղեկություն տրամադրելով Համաշխարհային բանկի Doing Business ծրագրին։


== Ընդհանուր տեղեկություն ==
Կադաստրի կոմիտեի ղեկավար

Սուրեն ԹովմասյանՏեղակալներ

Արման Պետրոսյան
Դավիթ Սողոմոնյան
Նարինե Ավագյան


== Ծանոթագրություններ ==


== Արտաքին հղումներ ==
Պաշտոնական կայք
Արոյու դու Մեյու

Արոյու դու Մեյու (պորտ.՝ Arroio do Meio) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի արևելակենտրոնական մաս (մարզ)ը։ Մտնում է տնտեսական կարգավիճակ ունեցող Լաժեդաու Էստրելայի գավառի մեջ։ Բնակչությունը կազմում է 18 079 մարդ, ըստ 2007 թվականի տվյալների։ Տարածքը կազմում է 157,955 կմ2։ Բնակչության խտությունը՝ 117,7 մարդ/կմ²։


== Վիճակագրություն ==
Համախառն ներքին արտադրանքը կազմել է 442 512 446,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 24 808,68 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,837


== Պատմություն ==
Քաղաքը հիմնադրվել է 1853 թվականին։
Տյումենցևո

Տյումենցևո (ռուս.՝ Тюменцево), գյուղ Ռուսաստանի Ալթայի երկրամասի Տյումենցևսկի շրջանի կազմում։
Բնակչությունը 2003 թվականին գրանցված տվյալներով կազմում էր 5800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զիմովնոե

Զիմովնոե (ռուս.՝ Зимовное), գյուղ Ռուսաստանի, Բելգորոդի մարզի Շեբեկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոզա (այլ կիրառումներ)

Սոզա, կարող է վերաբերել՝

Սոզա - գետ Ռուսաստանում, Նենյայի վտակը
Սոզա - համայնք Բրազիլիայում՝ Պարաիբա նահանգի կազմում
Սոզա - գետ Ռուսաստանում, Օշլայի վտակը
Իմուկվեռե (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ԻմուկվեռեԻմուկվեռե (էստ․՝ Imukvere), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սլեգինո

Սլեգինո (ռուս.՝ Слегино), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքսակետ (ֆիլմ)

«Մաքսակետ» (ռուս.՝ «Таможня»), 1982 թվականի խորհրդային լիամետրաժ գունավոր գեղարվեստական կինոնկար, որը բեմադրել է ռեժիսոր Ալեքսանդր Մուրատովը «Լենֆիլմ» կինոստուդիայում։
Ֆիլմի պրեմիերան ԽՍՀՄ-ում տեղի է ունեցել 1982 թվականի նոյեմբերի 9-ին։


== Սյուժե ==
Նավով ոսկե մետաղադրամներ տեղափոխող (գրպաններով հատուկ գոտում) մաքսանենգը (Վադիմ Յակովլև) գաղտնի բեռը տեսած մոտորիստին նետում է ջուրը։ Լենինգրադի նավահանգստում սկսնակ մաքսավորն (Միխայիլ Բոյարսկի) ուղարկվում է այդ նավի զննմանը։ Նավի բժիշկը (Վլադիմիր Երյոմին), որը մաքսավորի դպրոցական ընկերն է, մաքսակետն անցնում է առանց ստուգման, ինչից էլ օգտվում է մաքսանենգը՝ նրա պայուսակի մեջ դնելով մետաղադրամներով գոտին։ Այնուհետև մաքսանենգը գնում է բժշկի մոտ, վերցնում գոտին և տալիս նրան 5 հազար ռուբլի։ Երիտասարդ բժիշկը դժգոհում է, իսկ ավելի ուշ գնում է մաքսանենգի ամառանոց, որտեղ սպանում է նրան։ Մաքսանենգի հանցակիցը որոշում է, որ մաքսակետի հետ կապված իրավիճակը խիստ լարված է, և առաջարկում է հերթական երթի ժամանակ ոչինչ չտանել։ Բայց մաքսանենգն իր ծրագիրն է իրականացնում․ նա որոշում է ամբողջ ոսկով փախչել արտասահման։ Երիտասարդ մաքսավորը, որոնելով իր ընկերոջը, դուրս է գալիս մաքսանենգի հետքի վրա և, ի վերջո, նավից դուրս գալու ժամանակ նրան զննելիս բացահայտում է հանցագործին։


== Դերերում ==
Միխայիլ Բոյարսկի - Յուրի Խորունժև, սկսնակ մաքսավոր
Վալենտին Գաֆտ - Վլադիմիր Նիկոլաևիչ Նիկիտին, փորձառու մաքսավոր, ստուգման խմբի ղեկավար
Վադիմ Յակովլև - Նիկոլայ Դելկով, նավի մեխանիկ, մաքսանենգ
Վլադիմիր Երյոմին - Վիտյա Մալիշև, նավի բժիշկ
Տատյանա Տաշկովա - Նատալյա, Մալիշևի կինը
Վալերի Զախարև - Պաշկա
Յուրի Բաշկով - Եվսեյիչ
Վիկտոր Իլիչով - Գրոմով, նավի մեխանիկ
Իվան Կրասկո - Կոննիկով, բժշկական պահեստի ղեկավար, Դելկովի հանցակիցը
Վյաչեսլավ Սորոկին - Պերով, մաքսային ծառայող
Կոնստանտին Բուտաև - Սերապյան, սկսնակ մաքսավորդերերում`

Հերբերտ Դմիտրիև - նավապետ
Լյուբով Մալինովսկայա
Պյոտր Շելոխոնով - մաքսատան պետ


== Նկարահանող խումբ ==
Սցենարի հեղինակ` Վլադիմիր Մազուրը՝ Ի. Կոնստանտինովի մասնակցությամբ
Բեմադրող ռեժիսոր՝ Ալեքսանդր Մուրատով
Բեմադրող օպերատոր՝ Վլադիմիր Վասիլև
Բեմադրող նկարիչ՝ Եվգենի Գուկով
Կոմպոզիտոր` Ալեքսանդր Միխայլով
Հնչյունային օպերատոր՝ Գալինա Գորբոնոսովա
Մոնտաժող՝ Գյուլսյում Սուբաևա


== Ծանոթագրություններ ==


== Արտաքին հղումներ ==
««Таможня»»։ Государственный регистр фильмов։ Министерство культуры Российской Федерации։ Վերցված է 2013-05-16 
«Таможня» Аннотированный каталог фильмов киностудии «Ленфильм» 1918—2003.
«Մաքսակետ» ֆիլմը «Энциклопедия отечественного кино» կայքում
Նիկոլայ Նուրով

Նիկոլայ Գեորգիի Նուրով(Նուրյանց), (1895 հունիսի 24, Թիֆլիս — հոկտեմբերի 12 1966, Մոսկվա), հայ խորհրդային ավիակոնստրուկտոր, ԽՍՀՄ պետական մրցանակի դափնեկիր (1943):


== Կենսագրություն ==
Ավարտել է Ն․ Ե․ Ժուկովսկու անվան ռազմաօդային ակադեմիան 1930 թվականին։ Աշխատել է գլխավոր կոնստրուկտորներ Ա․ Պուտիլովի 1930—36, Ա․ Տուպոլևի 1938—43, Վ․ Մյասիշչևի 1943— 1946, Ա․ Ցակովլևի 1946—50, Դ․ Տոմոշևիչի 1950—54, Ն․ Կամովի 1954—60 կոնստրուկտորական բյուրոներում։ 
Մասնակցել է «Ստալ» սերիայի միամետաղ ինքնաթիռների, Պե-2, Տու-2 ռմբակոծիչների, ԴՎԲ-102 միջմայրցամաքային ծանր ռմբակոծիչի, Յակ-15 (ԽՍՀՄ-ում՝ առաջին), Յակ-19, Յակ-ՅՕ, Յակ-50 ռեակտիվ կործանիչների, Կա-15, Կա-18, Կա-25, Կա-26, Կա-22 պտուտակաթևերով ուղղաթիռների ստեղծմանը։ Մասնակցել է հրթիռային տեխնիկայի փորձնական նմուշների, ԽՍՀՄ առաջին երկաստիճան զենիթային հրթիռի ստեղծմանը։
1938 թվականին և 1950 թվականին անհիմն բռնադատվել է, հետագայում արդարացվել։
Պարգևատրվել է

Աշխատանքային կարմիր դրոշի շքանշան
Կարմիր աստղի շքանշան
Էսթախր

էսթախր (պարսկերեն՝ استخر‎), հնագույն քաղաք Իրանի Իսլամական Հանրապետության հարավում՝ պատմական Պերսեպոլիս քաղաքից հինգ կիլոմետր հյուսիս։ Վարչականորեն մտնում է Մարվդաշտի գավառի մեջ (Ֆարս նահանգ)։ Քաղաքը զարգացել է Աքեմենյանների օրոք։


== Պատմություն ==
էսթախր քաղաքը զրադաշտականության կենտրոն էր, որտեղ պահվում էր Ավեստայի բնօրինակը։
Ալեքսանդր Մակեդոնացու արևելյան արշավանքի ժամանակ հունամակեդոնական բանակն այրել է քաղաքը։
էսթախրում դարեր անց վերականգնվում է քաղաքի հզորությունը և Արտաշիր Սասանյանը այն դարձնում է իր թագավորական նստոցը։ Ավելի ուշ մայրաքաղաքը տեղափոխվում է Բիշապուր, ապա՝ Տիզբոն։
Իսլամական նվաճումների ընթացքում քաղաքը ևս մեկ անգամ այրվել է։ էսթախրի բնակչությունը երկար ժամանակ դիմադրում էր արաբներին։ Այն անկում ապրեց միան պաշարողական մեքենաների ճնշման տակ, որի արդյունքում զոհվեցին 40 000 պարսիկներ։ Քաղաքը կորցրեց իր նշանակությունը, իսկ տնտեսական ու մշակութային կենտրոն դարձավ Շիրազը։
Այժմ էսթախրը հնագիտական պեղումների վայր է։ Քաղաքը հիմնականում ծածկվել է հողով։ Ոչ հեռու գտնվում են Նաղշե Ռաջաբը և Նաղշե Ռոսթամը՝ իրենց հայտնի թագավորական դամբարաններով։


== Գրականություն ==
Hill John E. (2009)։ Through the Jade Gate to Rome: A Study of the Silk Routes during the Later Han Dynasty, First to Second Centuries CE։ BookSurge։ ISBN 978-1-4392-2134-1 


== Արտաքին հղումներ ==
Հոդվածը Իրանիկա հանրագիտարանում
Istakhr excavations Archived 2007-10-10 at the Wayback Machine.
Туристический обзор Истахра
Շան (Լիխտենշտայն)

Շան (գերմ.՝ Schaan), Լիխտենշտայնի ամենամեծ բնակավայրն ու համայնքը:Գտնվում է այդ գաճաճ պետության կենտրոնական մասում՝ երկրի մայրաքաղաք Վադուցի հարևանությամբ, նրանից փոքր-ինչ դեպի հյուսիս։ Զբաղեցնում է 26,92 կմ² տարածք՝ ներառյալ սարերն ու անտառները։ Բնակչության թվաքանակը 2019 թվականի տվյալներով եղել է 5.998, (ըստ այլ աղբյուրների՝ 6.039): Քաղաքի պաշտոնական կոդը՝  7005: Փոստային ինդեքսը՝ 9494: Երկաթուղով և ավտոմայրուղով կապված է Վադուցի հետ։


== Բնակչություն ==
Eheschliessungen, Geburten und Sterbefälle nach Gemeinde und Geschlecht


== Կլիմա ==
Շանին բնորոշ է օվկիանոսային կլիման (Köppen climate classification-ի դասակարգմամբ՝ Cfb):


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://www.schaan.li Շան (Լիխտենշտայն). պաշտոնական կայք
Սապփո

Սապփո, Սաֆո (հին հունական ատտիկյան բարբառով՝ Σαπφώ, էոլյան բարբառով՝ Ψαπφώ, մ.թ.ա. 7-րդ դար[…], Լեսբոս[…] - մոտ մ. թ. ա. 570[…], Լեֆկաս, Lefkada Municipality, Lefkada Regional Unit, Հոնիական կղզիներ, Հունաստան), հին հույն բանաստեղծուհի, հին հունական գրականության խոշորագույն դեմքերից։
Սապփոն ծնվել է Լեսբոս կղզու Միտիլինե քաղաքում։ Ապրել է մ․թ․ա 7-րդ դարի վերջին և 6-րդ դարի սկզբին։ Դաստիարակվել է արիստոկրատիական ընտանիքում։ Հայրը պատկանում էր Միտիլինեի հարուստ քաղաքացիների թվին։ Սապփոն ապրել է լիության և ճոխության մեջ, ամուսնացել է միտիլինեցի մի ունևոր մարդու հետ, որից ունեցել է մի աղջիկ։ Իր բանաստեղծություններից բացի Սապփոն հայտնի է որպես կանանց միջև սերի և կիրքի խորհրդանշանը։


== Ծանոթագրություններ ==


== Արտաքին հղումներ ==
Սաֆֆո. Կանանց սերը գովերգողը (հոդված)
Պանայա Պարապորտյանիի եկեղեցի

Պանայա Պարապորտյանիի եկեղեցի (հուն․՝ Εκκλησία της Παναγίας της Παραπορτιανής), հունական ուղղափառ եկեղեցի և տեսարժանություն Հունաստանի Կիկլադյան կղզիների մաս կազմող Միկոնոս կղզու վրա՝ Խորա քաղաքում։
Պահպանվել են եկեղեցու անվան վերաբերյալ պատմական փորագրություններ։


== Պատմություն ==
Եկեղեցու շինարարական աշխատանքները սկսվել են 1425 թվականին և ավարտվել են միայն 17-րդ դարում։ Եկեղեցու շինարարական աշխատանքները սկսվել և ընթացել են այն ժամանակահատվածում, երբ Հունաստանի տարածքը գտնվում էր Օսմանյան կայսրության տիրապետության տակ։
Ի տարբերություն Օսմանյան կայսրության կազմի մեջ տնող մյուս քրիստոնեադավան երկրների՝ Թուրքիան այլ քաղաքականություն էր որդեգրել Հունաստանի նկատմամբ։ Պանայա Պարապորտյանիի եկեղեցու կառուցումից հետո հույները հավելյալ հարկեր չեն մուծել։
Եկեղեցու գլխավոր առանձնահատկությունն այն է, որ Պանայա Պարապորտյանիի վանքն ամբողջովին սպիտակ է։ Զանգակատունը գտնվում է բաց երկնքի տակ։


== Ծանոթագրություններ ==
Աշինգտոն

Աշինգտոն (անգլ.՝ Ashington), քաղաք Անգլիայի Նորթամբերլենդ կոմսությունում։ 2011 թվականի մարդահամարի տվյալներով քաղաքի բնակչության թիվը հասնում է 27 764 մարդ։ Ժամանակին այն եղել է ածխի լեռնահանքային արդյունաբերության կենտրոն։ Քաղաքը գտնվում է Նյուքասլ ափոն Թայնի հյուսիսում 15 մղոն (24 կմ) հեռավորության վրա, իսկ A189-ից արևմուտք։ Քաղաքը հարավից սահմանակից է Ուոնսբեք (the River Wansbeck) գետին։ Հյուսիսային ծովի ափը Նյուբիգին-բայ-դը-սի ( Newbiggin-by-the-Sea) քաղաքից դեպի Աշինգտոն քաղաքի կենտրոն 3 մղոն է (5 կմ)։
Շատ բնակիչներ ունեն տարբերվող, առանձնահատուկ արտասանություն և բարբառ, որը կոչվում է պիտմատիք։ Այն բավականին տարբերվում է տարածաշրջանային բարբառից, որը կոչվում է ջորդի։


== Պատմություն ==
Աշինգտոն անունը հնարավոր է ծագել է Essendene բառից, որը կիրառվել է 1170 թվականից ի վեր, կամ այն կապում են մի սաքսոնյան զավթիչի հետ, որը նավարկելով Հյուսիսային Գերմանիայից դեպի Ուոնսբեք գետը, բնակություն է հաստատել Շիփվոշ գյուղին կից խոր անտառապատ հովտում։ Սակայն անունը կարող է առաջացած լինել Հացենիների հովիտ (Valley of Ash Trees) անունից։ 1700-ական թվականներն Աշինգտոնը մի փոքր ագարակ էր, որին կից ընդամենը մի քանի կացարաններ կային։

Առաջին վկայությունները հանքարդյունաբերության վերաբերյալ փաստում են այն փոսերն ու վանական հանքերը, որոնք հայտնաբերվել են 20-րդ դարի ընթացքում թունելներ փորելու ժամանակ։ Աշինգտոնը, որը 1840-ական թվականներին փոքրիկ գյուղ էր և որը կառուցել էր Փորթլանդիայի դուքսը, որպես բնակավայր այնտեղից հեռացող մարդկանց խրախուսելու համար, ժամանակի ընթացքում դարձել է քաղաք։
1980 թվականից մինչև 1990-ականները Անգլիայում շատ ածխի հանքեր փակվեցին։ Այդ ժամանակ Աշինգտոնը համարվում էր աշխարհի ամենախոշոր հանքարդյունաբերական գյուղը։ Ածխի հանքարդյունաբերության ընդլայման շնորհիվ շատ մարդիկ մոտակա գյուղերից թողեցին իրենց տներն ու հաստատվեցին Աշինգտոնում, որի արդյունքում կառուցվեցին շատ շենքեր։
1850-ական թվականներին բացվել է Աշինգտոնի երկաթուղին, որը միացվել է Բլիթ և Թայն երկաթգծին, իսկ հետո Իսթ Քոսթ Մեյն Լայնին։ Մինչև 1964 թվականն այն ծառայել է նաև ուղևորափոխադրումների համար՝ Հրսթ երկաթուղային կայարան անվամբ, որը 1870-ական թվականներին վերաբացվել է։
1913 թվականին կառուցվել է Աշինգտոնի հիվանդանոցը։ 1950-ական և 1960-ական թվականներին հիվանդանոցի շենքը մեծացվել է։ 1990-ական թվականների կեսերին հիվանդանոցը փակվել և տեղափոխվել է քաղաքի արևելյան կողմ, կանաչապատ տարածք։ Հիվանդանոցի հին շենքը 2004 թվականին քանդվել է։


== Կլիմա ==
Կլիման բարեխառն է։ Ամառներն ավելի չոր են, քան Բրիտանիայի արևմտյան ափերում, բայց ավելի զով է հարավային տարածքներում։ Ձմեռը երբեմն ցուրտ է, երբեմն ձյուն։


== Ծանոթագրություններ ==


== Արտաքին հղումներ ==
Ashington Community website Archived 2021-01-16 at the Wayback Machine.
Ashington Salvation Army
Northumberland Communities (Accessed: 5 November 2008)
Մանսի Սրիվաստավա

Մանսի Սրիվաստավան (սեպտեմբերի 21, 1990(1990-09-21), Գուրգաոն, Հարյանա, Հնդկաստան) հնդիկ դերասանուհի է։  Նրան ճանաչում են բերել « Zee» հեռուստաընկերության « Սերը Աստծո պես է»  և «Երկու սրտեր, մեկ ճակատագիր» հեռուստասերիալները, առաջինում նա կերտել է Հիրի, իսկ երկրորդում Շիվանիի կերպարը։ Ապա նա հանդես է եկել Sab TV-ի Peterson Hill- սերիալում մարմնավորելով Շատաբդիի կերպարը։  2016 թվականին նա խաղացել է բժշկուհի Պրերանայի դերը Սիմարի երկրորդ ընտանիքը սերիալում : 2017-2018 թվականներին Մանսին նկարահանվել է Star Plus- ի « Սիրախաղ » - հեռուստասերիալումում խաղալով  Բհավյայի դերը։


== Անձնական կյանքի ==
Նա նշանված է դերասան Մոհիտ Աբրոլի հետ :


== Հեռուստատեսություն ==
Suvreen Guggal–Topper of The Year - Ջասլեն Գուգգալ (2012 – 13)
Սերը Աստծո պես է  - Հիր Սինխ (2013)
By The Way (Web Series) - Ջինգլ
Արջուն - Պայալ Վերմա (2012)
Երկու սրտեր, մեկ ճակատագիր  - Շիվանի Ռանա (2013 – 14)
Peterson Hill - Շատաբդի (2013)
Վախենում է բոլորից - Ադիթի ( էպիզոդիկ դեր 15-րդ մասում) (2015)
Neeli Chathi Waale - աստվածուհի Պարվաթի (2014 – 15)
Սիմարի երկրորդ ընտանիքը - բժշկուհի Պրերնա (2016)
Սա սեր է -  Ամրիտա (2016)
Ամենի պատճառը սերն է - Սուհանա (2016)
MTV Big F - Դհաբան / Անանիա
Սիրտն ասում է Օբերոյ - Բհավյա Պրատապ Ռաթհոր (2017)
Fear Files - Անիկա (2018)
Սիրախաղ - Բհավյա Պրատապ Ռաթհոր (2017-18)
Արյունոտ սեր - Նիտյա (2018)


== Ծանոթագրություններ ==
Եղիշե Առաքելո գետ

Եղիշե Առաքելո գետ, գետակ Կուրի ավազանում, Թարթառի համակարգում, հոսում է ԼՂԻՄ Մարդակերտի շրջանոմ, համանուն վանքի անտառապատ ձորով։


== Ծանոթագրություններ ==
Վալկսե

Վալկսե (էստ․՝ Valkse), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 138 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստեպանովկա (գյուղ, Տեպլիկի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1750 թվականին։
2001 թվականի տվյալներով Ստեպանովկա գյուղում բնակվում էր 988 մարդ։ Բնակավայրը զբաղեցնում է 0,243 կմ² տարածք։ Բնակչության խտությունը կազմում էր 4065,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Օբորին

Սերգեյ Գրիգորևիչ Օբորին (ռուս.՝ Серге́й Григо́рьевич Обо́рин, դեկտեմբերի 12, 1956(1956-12-12), Lysva, Պերմի շրջան, ՌԽՖՍՀ, ԽՍՀՄ), սովետական և ռուսական ֆուտբոլիստ, դարպասապահ։ Սպորտի վարպետ։ Խաղային կարիերայի ավարտից հետո դարձել է ֆուտբոլային մարզիչ։


== Կարիերա ==
Ունի բարձրագույն կրթություն։ «Լիսվա» սպորտային ակումբի սան է, առաջին մարզիչը Գ. Ա. Մելչակովն է։ Մեկ տարի անցկացնելով «Տուրբինա» (Նաբերեժնիե Չելնի) ակումբում՝ տեղափոխվել է Պերմի «Զվեզդա»։ Երկրի առաջնություններում անցկացրել է 448 հանդիպում, այդ թվում՝ «Զվեզդայում» (Պերմ)՝ 335:
1995 թվականին եղել է Պերմի «Ամկարի» գլխավոր մարզիչը։ Հեռացել է թիմից, որը դուրս է մնացել Պրեմիեր լիգայից, 2006 թվականի օգոստոսին (այն ժամանակ թիմը վատ արդյունքներ է ունեցել՝ թիմը չի կարողացել հաղթել առաջնության վերսկսումից հետո ոչ մի անգամ ԱԱ-2006-ի դադարից հետո), այն բանից հետո, երբ չի համաձայնել իր օգնական՝ ավագ մարզիչ Իգոր Շինկարենկոյի ազատման հետ․ ակումբի ներքին քաղաքականության որոշ ուղղություններ Օբորինին չէին բավարարում։ 2007 թվականին (մինչև օգոստոս) մարզել է Սամարայի «Կռիլյա Սովետով», 2008 թվականին (մայիսի 31)՝ Նովոսիբիրսկի «Սիբիր» ակումբը։
2019 թվականի հունիսի 12-ին մարզչական աշխատանքում երկար դադարից հետո նշանակվել է Վորոնեժի «Ֆակելի» գլխավոր մարզիչ, 2019 թվականի հոկտեմբերի 16-ին հեռացել է ակումբից։
Նա եղել է Ռուսաստանի Պրեմիեր լիգայի պատմության մեջ առաջին մարզիչը, որը հարցազրույց է տվել խաղի ընթացքում (Մոսկվայի «Դինամոյի» դեմ արտագնա խաղում, «Ամկարն» այն ժամանակ հաղթել էր 2:1 հաշվով)։


== Ձեռքբեումներ ==
Խաղացողի կարգավիճակումՌՍՖՍՀ-ի գավաթ դափնեկիր - 1987
Տարածաշրջանային մրցաշարի երկրորդ լիգայի հաղթող - 1978, 1985 և 1987
1990 թվականին ստացել է ԽՍՀՄ սպորտի վարպետի կոչումը։Մարզչի կարգավիճակումԱռաջին դիվիզիոնի հաղթող - 2003 (անցում Պրեմիեր լիգա)
Տարածաշրջանային մրցաշարի երկրորդ դիվիզիոնի հաղթող - 1998 (անցում առաջին դիվիզիոն)
Տարածաշրջանային մրցաշարի երկրորդ լիգայի բրոնզե մեդալակիր - 1996
Տարածաշրջանային մրցաշարի երկրորդ լիգայի արծաթե մեդալակիր - 1997
Տարածաշրջանային մրցաշարի երրորդ լիգայի արծաթե մեդալակիր - 1995 (անցում երկրորդ դիվիզիոն)


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը championat.com կայքում
Էլեկտրահետախուզություն

Էլեկտրահետախուզություն, հետախուզության երկրաֆիզիկական մեթոդ։ Հիմնված է հաստատուն և փոփոխական հոսանքի բնական ու արհեստական էլեկտրական (էլեկտրամագնիսական) դաշտերի ուսումնասիրության վրա։ Կիրառվում է երկրաբանական քարտեզագրության, կառուցվածքային երկրաբանության մեջ, օգտակար հանածոների որոնման և հետախուզման գործում, հիդրոերկրաբանական և ինժեներա-երկրաբանական հետազոտություններում։
Ատրի (Տերամոյի գավառ)

Ատրի (իտալերեն՝ Atri), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 11286 մարդ, բնակչության խտությունը կազմում է 123.73 մարդ/կմ²։ Զբաղեցնում է 92.29 կմ² մակերես։ Փոստային ինդեքս՝ 64032, հեռախոսային կոդ՝ 00085:
Բնակավայրի հովանավորն է սուրբ Րեպարատան և Պաղեստինացի Կեսարը։ Քաղաքի տոնը նշվում է Զատիկից 8 օր հետո։
Հին ժամանակներում քաղաքը հայտնի է եղել Ադրիա, Ատրիա անուններով։
Նիժնեսաիտովո

Նիժնեսաիտովո (ռուս.՝ Нижнесаитово, բաշկիրերեն՝ Түбәнге Сәйет), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 125 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)